CCCC 173
Liber manu scriptus CCCC 173 e Bibliotheca Parkeriana Collegii Corporis Christi Cantabrigiensium textus praebet recensionis Chronicorum Anglosaxonum una cum Actis Lanfranci archiepiscopi Cantuariensis (Latine composita) et Legibus Inae et Alfredi regum Occidentalium Saxonum. Liber a quattuordecim amanuensibus exscripta est qui inter annos fere 891 et 1070 laboraverunt. Haec recensio chronicorum Anglosaxonum saepe Chronicon Parkerianum nuncupatur e nomine bibliophili et bibliothecae. Incipit a praefatione genealogica (in aliis recensionibus chronicorum minime reperta) de origine regum Occidentalium Saxonum. Chronicon ipsum ab anno 60 a.C.n. incipit; ab anno 1070 deest.